laion/Wikipedia-Exotic huggingface dataset:
התאגיד המנהל של המאגר לביטוח רכב חובה בע"מ

התאגיד המנהל של המאגר לביטוח רכב חובה בע"מ שנודע גם בשם המקוצר "תאגיד הפול" מאפשר לכל מי שמחזיק ברישיון נהיגה במדינת ישראל לרכוש ביטוח חובה לרכב בהתאם לדין המחייב רכישתו. מטה החברה ממוקם בראשון לציון. הוראות החוק בישראל בהן הוראות פקודת ביטוח רכב מנועי (נוסח חדש), התש"ל - 1970 מחייבות את המחזיק, הנוהג והמשתמש ברכב מנועי להחזיק בביטוח שיכסה את אחריותו במקרה של תאונת דרכים לפי חוק פיצויים לנפגעי תאונות דרכים. עקב התנגשות בין הוראת החוק בישראל לפיה על כל משתמש או בעל רכב מנועי להחזיק פוליסת ביטוח לרכב, לבין המצב בפועל שבו חברות הביטוח אינן מחויבות לבטח כל אדם הפונה אליהן בתעריפים המקובלים, התעורר צורך במתן מענה שיגשר על הפער. בעבר ניתן לכך מענה באמצעות ביטוח משותף של ה"מאגר הישראלי לביטוח רכב חובה ליד איגוד חברות הביטוח בישראל" שלקחו בו חלק כל המבטחים בביטוח רכב חובה בישראל. הפרמיה של כל מי שרכש ביטוח חובה הייתה גבוהה מעט יותר בכדי לסבסד בכך את הנהגים שחברות הביטוח סירבו לבטח. ב-2001, במסגרת הרפורמה בביטוח הרכב), הוחלט להתקין תקנות חדשות המגדירות את הביטוח השיורי כ"ביטוח משתמש ברכב מנועי שלא השיג כיסוי ביטוחי באופן ישיר אצל מבטח". הטיפול בביטוח השיורי עבר לתאגיד שייסדו החברות המבטחות בישראל בינואר 2002, ששמו "התאגיד המנהל של המאגר לביטוח רכב חובה בע"מ". התאגיד מבטח בעלי רכב ונהגים שחברות הביטוח אינן מבטחות לפי תעריפים רגילים, בין אם מדובר ברכבים דו-גלגליים, נהגים שבעברם תאונות דרכים רבות, עבירות תעבורה או בשל מדיניות החברות (כגון ביטוח רכב לתקופה קצרה משנה, כגון השכרת רכב או רכב שאינו נמצא בשימוש). חלקן של חברות הביטוח במאגר נקבע מדי שנה בהתאם לחלקה של כל חברה בסך הפרמיות רכב חובה באותה שנת חיתום. רכבים דו גלגליים מבוטחים בפול מסיבות שונות. מבחינה סטטיסטית רכבים דו גלגליים בהם אופנועים וקטנועים מעורבים בתאונות דרכים יותר מאשר רכבים פרטיים והפגיעות בגוף במקרה של תאונה בה מעורב רכב דו גלגלי לרוב קשות יותר. בנוסף, רכבים אלו קלים יותר לגניבה מאשר רכב פרטי ולכן חברות הביטוח לא מעוניינות בביטוחים אלו. ביטוח הפול מציע ביטוח לדו גלגלי במחיר אחיד, אך גבוה ממחיר השוק. המחיר לא תלוי בסוג האופנוע או עברו הביטוחי של הנהג והוא ביטוח חובה המכסה פגיעות גוף בלבד לנהג והמשתמשים האחרים בדרך. אתר האינטרנט הרשמי של התאגיד המנהל של המאגר לביטוח רכב חובה בע"מ אתר הפול קטיה שורצמן, על אודות הביטוח השיורי באמצעות תאגיד הפול, יולי 2016 ביטוח הפול באתר הפניקס, 1 באוגוסט 2018 הפול – ביטוח חובה לכולם בשנת 2024 באתר Wobi תקנות ביטוח רכב מנועי (הסדר ביטוח שיורי ומנגנון לקביעת התעריף), תשס"א-2001, באתר www.nevo.co.il
איגוד חברות הביטוח בישראל

איגוד חברות הביטוח בישראל הוא ארגון התנדבותי ישראלי בו חברים מרבית המבטחים (חברות הביטוח) הפועלים בישראל בענפי הביטוח הכללי ובענף הביטוח הימי. כל מבטח ישראלי שיש לו רישיון ביטוח באחד מהענפים האמורים רשאי להצטרף כחבר באיגוד. החל מפברואר 2024, מכהן ישראל מימון כמנכ"ל התאחדות חברות לביטוח חיים בע"מ ואיגוד חברות הביטוח בישראל. האיגוד רשום כעמותה ברשם העמותות. האיגוד ממומן מדמי חבר שמשלמים המבטחים החברים בו. הוא פועל ללא כוונת רווח ואינו מחלק רווחים בין חבריו. מטרות האיגוד כוללות ייצוג המבטחים מול המפקח על הביטוח ורשויות המדינה השונות, כמו משרדי הממשלה, הכנסת, רשויות ציבוריות ומוסדות ציבוריים. האיגוד פועל גם כתחליף לפניות מצד הרשויות והגופים הללו. בנוסף, האיגוד עוסק בנושאי חקיקה הקשורים לביטוח או בעלי השפעה על הענף. הוא מייצג את תחום הביטוח בתקשורת ובקרב הציבור, ומבצע התקשרויות ענפיות בהתאם להיתרים הנדרשים לפי החוק. ההאיגוד אחראי על ארגון ומימון פעולות נגד תופעות בלתי חוקיות בתחום הביטוח, כגון הונאות. האיגוד ממומן באמצעות דמי חבר שמשלמים המבטחים החברים בו. האיגוד פועל ללא כוונת רווח ואינו מחלק רווחים בין חבריו. בנוסף, הארגון חבר בארגוני ביטוח בינלאומיים. באיגוד מיוצגות כל חברות הביטוח הגדולות למעט מגדל שפרשה ב-2017. בראשות הארגון נבחרים לעמוד אחד ממנהלי חברות הביטוח הגדולות. עופר אליהו יאיר המבורגר - יו"ר חברת הראל השקעות - כיהן בתפקיד בשנים 2024-2016 בני גבאי - יו"ר חברת הפניקס חברה לביטוח, מכהן בתפקיד מינואר 2024 גיא רוטקופף - כיהן בשנים 2023-2016 ישראל מימון - משנת 2024 אתר האינטרנט הרשמי של איגוד חברות הביטוח בישראל אתר איגוד איגוד חברות הביטוח בישראל גולן חזני, בלעדיחברות הביטוח החליטו: מזכיר הממשלה לשעבר ישראל מימון יהיה מנכ"ל איגוד חברות הביטוח, באתר כלכליסט, 14 בינואר 2024 רחלי בינדמן, מגדל פורשת מאיגוד חברות הביטוח: "נטפל ברגולציה בכוחות עצמנו", באתר כלכליסט, 18 בינואר 2017 אסא ששון, השכר של המנכ"ל החדש של איגוד חברות הביטוח: רק 1.8 מיליון שקל בשנה, באתר TheMarker‏, 23 במאי 2016 רועי ויינברגר, ‏נפטר עופר אליהו, מנכ"ל מגדל לשעבר ובנו של בעל השליטה בחברה, באתר גלובס, 27 בפברואר 2022 אליצפן רוזנברג, יאיר המבורגר צפוי להתמנות ליו"ר איגוד חברות הביטוח, באתר ynet, 11 בדצמבר 2016 גולן חזני, בלעדיסגן השר לשעבר יצחק כהן בדרך לתפקיד מנכ"ל איגוד חברות הביטוח, באתר כלכליסט, 13 בדצמבר 2023 יו"ר הפניקס בני גבאי נבחר לתפקיד יו"ר איגוד חברות הביטוח; מחליף את יאיר המבורגר שמסיים כהונה של 7 שנים בתפקיד - עיתון פוליסה, באתר עיתון פוליסה, ‏30 בינואר 2024
יחסי טונגה–מקסיקו

יחסי טונגה–מקסיקו הם היחסים הדיפלומטיים בין המדינות המקסיקניות המאוחדות לממלכת טונגה. שתי המדינות חברות באו"ם. מקסיקו וטונגה כוננו יחסים דיפלומטיים ב-26 בספטמבר 2008. מגעים דו-צדדיים בין שתי המדינות כמעט ולא קיימים והיחסים מפותחים אך ורק בפורומים רב-צדדיים כגון האו"ם. בנובמבר 2010, ראש חטיבת שינויי האקלים במשרד הסביבה ושינויי האקלים של טונגה, סיונה טוקיה לפה, ייצגה את טונגה בוועידת שינויי האקלים של האו"ם לשנת 2010 שהתקיימה בקנקון. קיים אינטרס הדדי בחיזוק היחסים הדו-צדדיים בין שתי המדינות בנושאים כמו שיתוף פעולה טכני, חינוכי ותרבותי המקדם את פיתוח טונגה, כולל הכשרה טכנית של צעירים טונגאים, לימוד ספרדית בבתי ספר והפצת התרבות המקסיקנית. מאז 2016, ממשלת מקסיקו הציעה מלגות מדי שנה לאזרחים טונגאים ללימודי תואר שני במוסדות להשכלה גבוהה במקסיקו. בשנת 2018 נחגגו 10 שנים של ידידות בין שתי המדינות. מדיה וקבצים בנושא יחסי טונגה–מקסיקו בוויקישיתוף
יחסי ונצואלה–טונגה

יחסי ונצואלה–טונגה הם היחסים הדיפלומטיים בין הרפובליקה הבוליברית של ונצואלה לממלכת טונגה. שתי המדינות חברות באו"ם. עד 2021, טונגה הייתה אחת מ-9 המדינות באוקיינוס השקט שקיימו יחסים דיפלומטיים עם ונצואלה. ונצואלה אינה מיוצגת בטונגה, הן בדרג השגרירות והן בדרג הקונסולרי. ונצואלה האמינה את שגרירותה שבקנברה, בירת אוסטרליה הסמוכה, על טונגה. טונגה אינה מיוצגת בוונצואלה, הן בדרג השגרירות והן בדרג הקונסולרי. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי טונגה–קובה

יחסי טונגה–קובה הם היחסים הדיפלומטיים בין הרפובליקה של קובה לממלכת טונגה. השגריר הקובני הראשון שהוסמך בטונגה, חוסה לואיס רובאינה (חתום על טונגה בניו זילנד), העניק את תעודתו למלך ג'ורג' טופו החמישי במרץ 2009. המלך ביקר בעבר בקובה. על פי הדיווחים, השגריר רוביינה והמלך ג'ורג' דיברו על "חיזוק שיתוף הפעולה הבילטרלי, במיוחד בבריאות, חינוך, ספורט, חקלאות והכשרה למשאבי אנוש". השגריר הראשוני של טונגה שהוסמך בקובה היה הנציגה הקבועה שלה באו"ם, פקיטאמואלואה אוטויקאמאנו, עד אפריל 2009, כאשר סונטנה טואה טאומו-טופו ירש אותה בתפקיד. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
סוף חמה לבוא

סוף חמה לבוא הוא אלבום האולפן החמישי של הזמר-יוצר הישראלי ישי ריבו. האלבום הושק ב-16 בספטמבר 2024 במהלך הופעה של ריבו במדיסון סקוור גארדן. השירים בו עוסקים בגאולת הפרט והכלל. עקב המלחמה שונו חלק משירי האלבום. כתר מלוכה, סיבת הסיבות, תכף יפתח ולא נפסיק לחלום יצאו בתחילה כסינגלים לקראת האלבום, אך עקב מלחמת חרבות ברזל שירי האלבום שונו. לאחר צאת האלבום, גם השיר "ארץ ישראל" יצא כסינגל שיווקי לתחנות הרדיו. שיראל דילר, ‏מול 13 אלף איש במדיסון סקוור גרדן – ישי ריבו השיק אלבום חדש, בעיתון מקור ראשון, 16 בספטמבר 2024 דברים שפורסמו בתיאור סרטון היוטיוב הרשמי של הסינגל "כתר מלוכה" Spotify, open.spotify.com 30.9.pdf, Google Docs
האנדרטה לפיגועי 11 בספטמבר בסטטן איילנד

האנדרטה לפיגועי 11 בספטמבר בסטטן איילנד (באנגלית: Postcards (memorial), כלומר "גלויות") היא פסל חוצות בסנט ג'ורג' (אנ'), סטטן איילנד, ניו יורק, ארצות הברית. היא נבנתה בשנת 2004. זוהי אנדרטה קבועה לזכר 274 תושבי סטטן איילנד שנהרגו בפיגועי 11 בספטמבר של 2001 ובפיגוע במגדלי התאומים בשנת 1993. בין ההרוגים, רבים שעבדו במרכז הסחר העולמי, שוטרים ולוחמי אש שהצטרפו למאמצי החילוץ ונהרגו כאשר המגדלים התמוטטו, ונוסע אחד בטיסה 93 של יונייטד איירליינס, שנהרג בהתרסקות בשנקסוויל (אנ'), פנסילבניה. אדם אחד שנהרג בהפצצת מרכז הסחר העולמי ב-1993 מיוצג גם כן. כל קורבן מסטטן איילנד זכה לכבוד בלוח גרניט בגודל 23 ס"מ × 28 ס"מ הנושא את שמו, תאריך הלידה ומקום עבודתו ב-11 בספטמבר 2001, כמו גם את הפרופיל שלו בצללית. קו האמצע בין שני הקירות ("גלויות" במינוח האמריקאי) מצביע ישירות על הגראונד זירו (ראו בתמונה משמאל), ובכך מתייחס למגדלי התאומים של מרכז הסחר העולמי שנהרסו ב-11 בספטמבר. הצלליות הבודדות נראות כולן כמסתכלות לאותו כיוון - לכיוון הגראונד זירו. ההשפעה של עמידה בין הקירות יכולה להיות עוצמתית למדי - חלקם חוו סוג של "אחדות" עם אלה שאבדו ומיוצגים בצלליות, כאשר כולם מסתכלים יחד לעבר אתר המגדלים החסרים. ההתקפה על המגדלים יצרה שריפה והרס כה מסיביים, עד שרק מעט שרידים הניתנים לזיהוי נמצאו לקבורה. לדברי ג'יימס מולינרו (אנ'), נשיא הרובע של סטטן איילנד דאז, "אולי 60 אחוז מהאנשים שהפרופיל שלהם נמצא כאן, קרוביהם, יקיריהם, לא קיבלו שרידים. זה בית הקברות שלהם". האנדרטה תוכננה על ידי האדריכל הניו יורקי מסאיוקי סונו, שזכה בתחרות העיצוב שהתקיימה בתחילת 2003. הוא הוזמן לעצב את האנדרטה לאורך החוף הצפוני של סטטן איילנד, ליד טרמינל סנט ג'ורג', המשקיף על נמל ניו יורק, מנהטן התחתית ופסל החירות. הבנייה החלה ב-11 בספטמבר 2003. הפתיחה וההקדשה נערכו ב-11 בספטמבר 2004. בשנת 2018, על פי בקשת נשיא הרובע ג'יימס אודו (אנ'), משרדו של ראש העירייה ביל דה בלאזיו הקצה 250,000 דולר מהחברה לפיתוח כלכלי של העיר ניו יורק (אנ') לשיפוץ האנדרטה. הניקוי החל ביולי 2019. מדיה וקבצים בנושא האנדרטה לפיגועי 11 בספטמבר בסטטן איילנד בוויקישיתוף Staten Island September 11 Memorial, Staten Island USA.Com 'Postcards' 9/11 Memorial Vandalized, The Huffington Post, August 21, 2010 Visit Postcards Memorial, tripbucket Jeffrey Karl Ochsner, "The Staten Island September 11 Memorial: Creativity, Mourning and the Experience of Loss," in Adele Tutter and Léon Wurmser, eds., Grief and Its Transcendence: Memory, Identity, Creativity, pp. 30-47 Amanda Farinacci, Staten Island Memorials Honor Lives Of 274 Locals Lost, NY1, May 9, 2011 by WayBack Machine The Staten Island September 11th Memorial, Medium.Com, Sep 19, 2023 Mary Engels, 'Postcards' Gets Nod For S.i. 9/11 Memorial, New York Daly News. June 18, 2003 Mary Engels, 9-11 Groundbreakung for Memorial on S.I., Daly News NY Local, August 28th 2003 9/11 Memorial Unveiled On Staten Island, NY1, September 10, 2004 by WayBackMachine Victoria Priola, Mayor dedicates $250K in 'TLC' for Postcards 9/11 Memorial on Staten Island, Silive.Com, Jul. 27, 2018 Paul Liotta, Postcards Memorial Cleanup Project to Begin Friday, Silive, Jul. 10, 2019
וסלי דקאס

וסלי רוברטו דקאס (בספרדית: Wesly Roberto Decas; נולד ב-11 באוגוסט 1979) הוא כדורגלן הונדורסי המשחק בעמדת המגן השמאלי בהפועל רעננה. דקאס התחיל את הקריירה שלו בקבוצות כדורגל מקומיות בהונדורס. ב-29 באוגוסט 2017 הושאל לחוארס המקסיקנית במדיה רשם רק הופעה אחת. ב-22 ביולי 2018 הושאל לנסיונל הפורטוגלית. ב-26 באוגוסט ערך את הופעת הבכורה שלו בקבוצה בניצחון 1-2 נגד ויטוריה סטובל. בינואר 2019 החליט לעזוב את נסיונל. ב-15 בפברואר 2019 הושאל לקבוצת המילואים של אטלנטה יונייטד. ב-6 באוקטובר 2019 הבקיע את שער הבכורה שלו בקריירה בתיקו 1-1 נגד פיטסבורג רוברהאונדס. בינואר 2020 חתם במוטגואה מליגת העל ההונדורסית. במוטגואה הפך לשחקן הרכב ושיחק בה 4 וחצי עונות. בקיץ 2024 חתם בהפועל רעננה מהליגה הלאומית. דקאס השתתף עם נבחרת הנוער של הונדורס בגביע העולם בכדורגל עד גיל 20 בשנת 2017 ובאולימפיאדת טוקיו 2020. ב-24 במרץ 2022 ערך את הופעת הבכורה שלו בנבחרת הבוגרת בתיקו 1-1 נגד פנמה. וסלי דקאס, באתר Transfermarkt וסלי דקאס, באתר Soccerway וסלי דקאס, באתר BDFutbol וסלי דקאס, באתר WorldFootball.net וסלי דקאס, באתר National Football Teams וסלי דקאס, באתר FootballDatabase.eu וסלי דקאס, באתר ESPN
הדג'ו הור

הדג'ו הור היה שליט צפון מצרים מתרבות מצרים העתיקה, הדג'ו הור חי בתקופת מצרים הפרהיסטורית. פירוש השם Hedju Hor הוא "השרביתים של הורוס". ייתכן ששלטונו החל בסביבות 3,250 לפני הספירה, אבל כמעט שום דבר לא ידוע על קיומו. שמו נמצא באזור הדלתא של הנילוס ועל כד בתורה, מצרים. ההשערה הנפוצה ביותר היא שהדג'ו הור היה הפרעה הראשון של מצרים התחתונה, או האחרון; ושהוא חי בתרבות סמאינה או תרבות גרזה (נקראת גם התקופה הקדם-שושלתית, אשר התאפיינה בתהליך מתמשך של איחוד מדיני והובילה לתקופה השושלתית הקדומה). שמו של הדג'ו הור נמצא על שני כדי חרס, עליהם מופיע הסרק שלו (מעין פאסאדה מצרית עתיקה). הכדים נמצאו בדלתא המזרחית של הנילוס ובאבו זידאן. וולפגנג הלק, אגיפוטולוגיסט גרמני, ראה בהדג'ו הור כפרעה של התקופה הקדם-שושלתית במצרים העתיקה (תרבות סמאינה). עם זאת, אגיפטולוגים אחרים חולקים על כך וטוענים כי הדג'ו הור לא היה מנהיג של מדינה מצרית עתיקה, אלא מנהיג של מדינה קטנה אחרת. בנוסף לכך, לא ידוע על קבר המשתייך להדג'ו והור, ושמו לא נמצא באבן פלרמו (אסטלה המכילה חלק מרשימת מלכי מצרים בתקופת הממלכה הקדומה מהשושלת הראשונה ועד השושלת החמישית), מה שמחזק את הטענה כי לא היה מנהיג מהתקופה הקדם-שושלתית של מצרים. Ludwig D. Morenz, Bild-Buchstaben und symbolische Zeichen: die Herausbildung der Schrift in der hohen Kultur Altägyptens, Academic Press, 2004, ISBN 978-3-525-53062-7. (בגרמנית) Egypt - Protodynastic Period - 3200 to 3100 BCE, web.archive.org, ‏2019-10-06 Ronald J. Leprohon, The Great Name: Ancient Egyptian Royal Titulary, Society of Biblical Lit, 2013-04-30, ISBN 978-1-58983-736-2. (באנגלית) Ancient Egypt - Dynasty 0, www.narmer.pl
קוליק (פירושונים)

האם התכוונתם ל... קוליק – סוג של כאב קוליק כליות - סוג של כאב בטן הנגרם בדרך כלל על ידי חסימה של השופכן על ידי אבנים בכליות שנעקרו ממקומן. קוליק תינוקות - מצב המתבטא אצל תינוקות בהתקפי כאב בטן עוויתיים ופתאומיים. קוליק של דבון - מחלה שהופיעה אצל אנשים ב מחוז דבון האנגלי במהלך חלקים מהמאות ה-17 וה-18, לפני שהתגלה כהרעלת עופרת. קוליקיים – תת-משפחה של עופות אישים: גריגורי קוליק – גנרל סובייטי ליאת קוליק – סוציולוגית ישראלית ערן קוליק – כדורגלן ישראלי קולק
להקת הכליזמרים של בודפשט

להקת הכלייזמרים של בודפשט (בהונגרית: Budapest Klezmer Band) נוסדה בשנת 1990 ומנגנת מוזיקה יהודית מסורתית. הם הופיעו גם במחזות זמר והצליחו מאוד בסיבובי הופעות באירופה ובאמריקה. בשנת 2000, הלהקה זכתה בפרס התרבות הציבורית של על שם זולטאן קודאי (Kodály Zoltán közművelődési díj) של האקדמיה ההונגרית למדעים, ובשנת 2003 הם קיבלו את פרס Artisjus (פרס הכרה ועידוד של פעילות אמנותית וספרותית הונגרית עכשווית). כפי שהלהקה מעידה על עצמה: מאז 1990, להקת הכליזמרים של בודפשט מבדרת את הקהל שלה במופעי במה דינמיים והומוריסטים. היא משלבת את המגמות המוזיקליות השונות של אגן הקרפטים בצורה וירטואוזית. חברי הלהקה הם מאסטרים אמיתיים בכלים שלהם, שמגדירים מחדש את מוזיקת הכליזמר על פני גבולות הז'אנרים. ביצירות המוזיקליות הספציפיות משלימים את המוטיבים היידישיים המסורתיים באלמנטים הלקוחים ממוזיקה צוענית וממוזיקה עממית, המתובלים בנגיעה של מודרניות. המנהל והמלחין המייסד של הלהקה הוא פרנץ (פדיה) יאבורי, שרעיונותיו החדשניים יצרו בהונגריה את הז'אנרים של בלט כליזמר, סוויטת כליזמר וכליזמר מחזמר. כל הפקת אמנות נוצרה עם אמנים מקומיים ברמה עולמית. העולם המוזיקלי המתוחכם של הכליזמר המיוצג על ידי הלהקה, עם אווירה קרפטית אופיינית, זוכה להצלחה עצומה בקרב קהלים אירופיים בהונגריה ומחוצה לה. להקת הכליזמרים של בודפשט היא בעלת הכרה וזוכת פרסים יוקרתיים רבים. 1995: א נכט בגן עדן (לילה בגן עדן) 1997: הרכבת של שעה 7:40 1999: פורים 2000: יידיש בלוז 2001: סוויטת כליזמר 2005: לחיים, רבי 2005: לחיים בודפשט פֶרֶנְץ (פדיה) יאבורי אנה נאג' בנצה גאזדה אישטוואן קוהאן גאבור ברבינק לאסלו מאתה בלאז' וֶג פרס פרימה (2015) פרס הקהל פרימה פרימיסימה (2015) אתר הלהקה אתר האינטרנט הרשמי של להקת הכליזמרים של בודפשט להקת הכליזמרים של בודפשט, באתר AllMusic (באנגלית) להקת הכליזמרים של בודפשט, באתר MusicBrainz (באנגלית) להקת הכליזמרים של בודפשט, באתר Discogs (באנגלית) להקת הכליזמרים של בודפשט, באתר Songkick (באנגלית)
על כנפי החלום

רדיו פלייר (באנגלית: Radio Flyer) הוא סרט דרמה-פנטזיה אמריקאי משנת 1992 בבימויו של ריצ'רד דונר ובכיכובם של אלייז'ה ווד, ג'וזף מאזלו אדם בולדווין ולוריין בראקו. הסרט עוסק בשני אחים, מייקי (אלייג'ה ווד) ובובי (ג'וזף מזלו), המנסים לברוח מהמציאות הקשה של חייהם עם אביהם החורג המתעלל. הם מוצאים מפלט בדמיונם ובפרויקט שאפתני לבניית מטוס מהעגלה שלהם, "רדיו פלייר", במטרה לברוח מהמצב הקשה בו הם נמצאים. מייקי ובובי עוברים עם אמם לעיר חדשה ומוצאים את עצמם תחת משטר אלים מצד אביהם החורג המכונה "המלך". כדי להתמודד עם המציאות, הם שוקעים בדמיון ופנטזיות. מייקי מחליט לבנות עבור אחיו הקטן מטוס מעגלת "רדיו פלייר", ובכך לעזור לו לברוח מחיי היומיום הקשים. העלילה שזורה בין פנטזיה ומציאות, ומובילה את הצופים למסע רגשי ומורכב. אלייג'ה ווד בתפקיד מייקי ג'וזף מאזלו בתפקיד בובי לוריין בראקו בתפקיד אם הבנים ג'ון הרד בתפקיד האב החורג, "המלך" רדיו פלייר קיבל ביקורות מעורבות, עם חלק מהמבקרים ששיבחו את הביצועים של השחקנים הצעירים ואת הנרטיב הרגשי, בעוד שאחרים מתחו ביקורת על האופי הסוריאליסטי של העלילה והסיום הפתוח. ב-Rotten Tomatoes, הסרט קיבל ציון של 35%, וב-Metacritic, הוא קיבל ציון של 31 מתוך 100. "על כנפי החלום", במסד הנתונים הקולנועיים IMDb (באנגלית) "על כנפי החלום", באתר נטפליקס "על כנפי החלום", באתר AllMovie (באנגלית) "על כנפי החלום", באתר Rotten Tomatoes (באנגלית) "על כנפי החלום", באתר Box Office Mojo (באנגלית) "על כנפי החלום", במסד הנתונים הקולנועיים KinoPoisk (ברוסית)
ליד הים

ליד הים (באנגלית: By the Sea) הוא סרט דרמה רומנטית משנת 2015 שנכתב, בוים והופק על ידי אנג'לינה ג'ולי, שגם מככבת בו לצד בראד פיט. העלילה עוקבת אחר רולנד (בראד פיט) וונסה (אנג'לינה ג'ולי), זוג נשוי בשנות ה-70 שנוסע לנופש בצרפת כדי להתמודד עם המשבר בחיי הנישואין שלהם. במהלך שהותם, הם פוגשים זוג צעיר ומתמודדים עם השדים הפנימיים שלהם. הסרט צולם באוגוסט 2014 במהלך ירח הדבש של פיט וג'ולי בגוזו, מלטה ויצא לאקרנים ב-14 בנובמבר 2015. הוא זכה לביקורות מעורבות והיה כישלון קופתי כאשר הכניס רק 3.3 מיליון דולר מול תקציבו של 10 מיליון דולר. רולנד, סופר אמריקאי, ואשתו ונסה, לשעבר רקדנית, מגיעים לעיירת חוף צרפתית בניסיון לשקם את נישואיהם. היחסים המורכבים ביניהם נחשפים ככל שהם מתיידדים עם זוג נשוי צעיר המתגורר בסמוך. הסיפור בוחן את המורכבות של אהבה, אובדן וכאב. אנג'לינה ג'ולי בתפקיד ונסה בראד פיט בתפקיד רולנד מלאני לורן בתפקיד לאה נילס ארסטרופ בתפקיד מישל מלוויל פופו בתפקיד פרנסואה ליד הים קיבל ביקורות מעורבות עד שליליות. בעוד שהסרט שיבח על הסגנון הוויזואלי והמשחק, חלק מהמבקרים מתחו ביקורת על העלילה האיטית והאופי האינטנסיבי של הדרמה. ב-Rotten Tomatoes, הסרט קיבל ציון של 35% וב-Metacritic, הוא קיבל ציון של 45 מתוך 100. אתר האינטרנט הרשמי של ליד הים ליד הים, ברשת החברתית אקס (טוויטר) "ליד הים", במסד הנתונים הקולנועיים IMDb (באנגלית) "ליד הים", באתר AllMovie (באנגלית) "ליד הים", באתר Rotten Tomatoes (באנגלית) "ליד הים", באתר Box Office Mojo (באנגלית) "ליד הים", באתר Metacritic (באנגלית) "ליד הים", באתר אידיבי "ליד הים", במסד הנתונים הקולנועיים KinoPoisk (ברוסית)
פרס נשיא המדינה וראש הממשלה

פרס נשיא המדינה וראש הממשלה הוא פרס ישראלי המוענק החל משנת 1988 בידי המועצה להנצחת נשיאי ישראל וראשי ממשלותיה. הפרס מוענק מדי שנה על "עבודות או יצירות בתחום המחקר או האומנות ו/או על פעילות בתחום החינוך, החברה או הכלכלה, הקשורות קשר ישיר והדוק לדמותו, להגותו או לפועלו של אחד מן האישים המונצחים". בכל שנה מוקדש הפרס לנשיא אחד ולראש ממשלה אחד במחזורים של עשר שנים. לאורך השנים נמנו בין הזוכים חוקרים ואנשי אקדמיה, אמנים ומוסדות חינוך. על-פי תקנון הפרס (שאושר בשנת 2020) הזוכים בפרס נבחרים בידי ועדה ציבורית המורכבת מאיש ציבור בעל רקע בתחום ההיסטוריה, נציג של ארכיון המדינה, נציגים מגופי ההנצחה הרלוונטיים לדמויות הנבחרות בכל שנה, שני אישי ציבור חיצוניים ושניים מבין נציגי הציבור החברים במועצה להנצחת נשיאי ישראל וראשי ממשלותיה. את החלטת הוועדה מאשרים ראש הממשלה ונשיא המדינה והוא מוענק בידיהם בטקס ממלכתי המתקיים בבית הנשיא מדי שנה בא' בניסן (ראש השנה למלכים, על פי המסורת היהודית). בין הזוכים בפרס בעבר: איתמר רבינוביץ', יורם פרי, רדא מנצור, אריאל פלדשטיין, אבי שילון, פולה קבלו, עדי שרצר, מוטי גולני, יהודה ריינהרץ וההצגה גברתי ראש הממשלה. אתר הפרס מתוך טופס הגשת המועמדות לפרס מתוך תקנון הפרס
אוקהאם

אוֹקְהָאם (באנגלית: Oakham) היא עיירת שוק במחוז ראטלנד באזור מזרח המידלנדס של אנגליה. העיירה שוכנת בגובה 99–122 מטרים מעל פני הים, כ-40 קילומטרים מזרחית ללסטר, כ-45 קילומטרים דרומית-מזרחית לנוטינגהאם וכ- 37 קילומטרים צפונית-מערבית לפטרבורו (אנ'). האזור העירוני של העיירה מתפרס לתוך העיירה השכנה בארלת'ורפ (אנ') השוכנת צפונית-מערבית לאוקהאם. פירוש שם העיירה הוא: אחוזת בית, או כפר, או "ארץ מוקפת" של אוֹקָה - (Occa). במפקד 2021 מנתה אוכלוסיית אוקהם 12,149 נפש. ציוני דרך היסטוריים ותיירותיים באוקהאם: כנסיית "כל הקדושים" (All Saints): כנסייה שנבנתה במהלך המאה ה-13 והמאה ה-14 ושוחזרה בשנים 1857–1858 על ידי סר ג'ורג' גילברט סקוט. מהצריח נשקפים נופים במרחק מספר קילומטרים לכל הכיוונים. טירת אוקהאם (אנ'): מהטירה הנורמנית שרד רק האולם הגדול, מוקף בתלוליות עפר המסמנות את החצר הפנימית של הטירה. האולם היה, ככל הנראה, בבית אחוזה מבוצר, המתוארך לשלהי המאה ה-12 והוא מעוטר בפרטים אדריכליים רומנסקיים. האולם היה בשימוש עד שנת 1970 ומעת לעת, עדיין משמש מקום מושב לבתי דין מיוחדים ומקום לאירועים וחתונות. פרסות בטירת אוקהאם: על פי המסורת, בני משפחת המלוכה ואצילים שהגיעו לעיירה היו צריכים לשלם קנס בצורה של פרסת סוס. המנהג הייחודי הזה נמשך כבר למעלה מ-500 שנה, אך כיום הוא נוהג רק באירועים מיוחדים, כמו: ביקורים מלכותיים). כיום יש על קירות הטירה למעלה מ-200 פרסות זיכרון. לא כולן מתוארכות, וככל הנראה חלק מהקדומות יותר לא שרד. הפרסה המתוארכת המוקדמת ביותר היא משנת 1470, עת ביקר במקום המלך אדוארד הרביעי. פרסות אחרונות מציינות ביקורים של הנסיכה אן (1999) והנסיך צ'ארלס (2003). מוטיב הפרסה מופיע בסמל מועצת המחוז וכן על תוויות הבירה המקומית. כיכר העיר העתיקה: מבנה עץ ואבן, מתומן, עם גג צפחה, שנבנה ככל הנראה במאה ה-16. השוק הפתוח: נערך בימי רביעי ושבת. מחוז ראטלנד מזרח המידלנדס מדיה וקבצים בנושא אוקהאם בוויקישיתוף Key to English Place-names, kepn.nottingham.ac.uk "City Population. Retrieved 12 March 2023". ארכיון מ-8 בינואר 2021. נבדק ב-12 במרץ 2023. {{cite web}}: (עזרה) Oakham, All Saints Church - History, Travel, and accommodation information, Britain Express (באנגלית) All Saints Oakham – Oakham Team Ministry (באנגלית בריטית) Oakham Castle History, oakhamcastle (באנגלית) "Oakham Castle". Rutland On Line. אורכב מ-המקור ב-1 מרץ 2007. נבדק ב-17 ספטמבר 2024.
תומאס קופר

תומאס קופר (באנגלית: Thomas Cooper‏; 1764–1829) היה עורך דין ופוליטיקאי בדלאוור שהיה חבר פדרליסט בבית הנבחרים של ארצות הברית. הוא כיהן בקונגרסים ה-13 וה-14. קופר נולד ב-1764 ב-Little Creek Hundred במושבת דלאוור, והיה בנם של אייזק וקומפורט טאונסנד בארקלי קופר. סבו של קופר, בארקלי טאונסנד, הגיע ללורל בשנת 1768 ממחוז דורצ'סטר, פרובינציית מרילנד, ובזמן מסוים היה הבעלים של כמעט כל האזור. אביו אייזק שירת באספה הכללית של דלאוור, והיה חבר בוועידת דלאוור שאשררה את החוקה האמריקאית ב-1787. אייזק היה גם חבר בוועידת החוקה של דלאוור משנת 1792. אחיו של קופר היה המושל ויליאם ב. קופר. קופר השלים את לימודי ההכנה שלו בביתו ב-Little Creek Hundred. לאחר שלמד משפטים אצל ג'יימס פ. וילסון, הוא התקבל ללשכת עורכי הדין בדלאוור ב-1805 והחל לעסוק בכך בג'ורג'טאון. קופר היה חבר במפלגה הפדרליסטית והחל את הקריירה הפוליטית שלו כחבר בבית הנבחרים של המדינה, שם כיהן בין השנים 1803–1807. לאחר מכן כיהן כהונה בסנאט של המדינה מ-1808 עד 1810, עד שנבחר לבית הנבחרים ב-1813. קופר כיהן בבית הנבחרים מ-4 במרץ 1813 עד 3 במרץ 1817. בשנת 1817 פרש קופר מבית הנבחרים, אך המשיך לעסוק בעריכת דין בג'ורג'טאון עד מותו. בין תלמידיו של קופר היו אדוארד ווטן וקיילב ס. לייטון. קופר נחשב לעורך דין מקצועי ובעל ידע לעמיתיו. קופר מת בג'ורג'טאון, דלאוור בשנת 1829, ונקבר בבית הקברות של משפחת קופר ליד לורל. תומאס קופר, באתר המדריך הביוגרפי של הקונגרס של ארצות הברית (באנגלית) תומאס קופר, באתר "Find a Grave" (באנגלית)
היועץ

היועץ (באנגלית: The Counselor) הוא סרט מתח ופשע משנת 2013 בבימויו של רידלי סקוט על פי תסריט של קורמק מקארתי ובכיכובם של מייקל פסבנדר, פנלופה קרוז, חאווייר ברדם, קמרון דיאז ובראד פיט. העלילה נכתבה על ידי הסופר קוֹרְמָק מָקַרְתִּי ומתמקדת בעורך דין (מייקל פסבנדר) שנקלע לעסקת סמים מסוכנת שמסתבכת, תוך שהוא מתמודד עם ההשלכות ההרסניות של החלטותיו. הפעילות האלימה וצמאת דם של קרטלי הסמים מתוארת כשהיועץ, עורך דין ברמה עולמית, מסתבך בעסקת סמים סביב אזור הגבול הבעייתי סיודאד חוארז, מקסיקו / טקסס . היועץ נבחר כסרט הסיום בפסטיבל מורליה 2013 וגם הוקרן בפסטיבל קורק. הסרט יצא לאקרנים ב-25 באוקטובר 2013, והוא מוקדש לאחיו של סקוט, טוני סקוט, שמת ב-2012. הוא קיבל ביקורות מעורבות והכניס 71 דולר מיליון דולר ברחבי העולם מול תקציב של 25 מיליון דולר. הסרט עוקב אחר עורך דין מצליח שמסתבך בעולם הפשע כשהוא נכנס לעסקת סמים בשווי מיליונים במטרה להרוויח בקלות. ככל שהעסקה מסתבכת, הוא מוצא את עצמו מוקף בדמויות מסוכנות ומתמודד עם השלכות קטלניות. מייקל פסבנדר בתפקיד היועץ פנלופה קרוז בתפקיד לורה חאווייר ברדם בתפקיד ריינר קמרון דיאז בתפקיד מאלקינה בראד פיט בתפקיד ווסטר היועץ קיבל ביקורות מעורבות עד שליליות. בעוד שהסרט שיבח על הופעות השחקנים ועל הבימוי, המבקרים ציינו שהעלילה מורכבת מדי ואיטית. באתר Rotten Tomatoes, הסרט קיבל ציון של 34% על סמך 225 ביקורות, וב-Metacritic הוא קיבל ציון של 48 מתוך 100. "היועץ", במסד הנתונים הקולנועיים IMDb (באנגלית) "היועץ", באתר נטפליקס "היועץ", באתר AllMovie (באנגלית) "היועץ", באתר Rotten Tomatoes (באנגלית) "היועץ", באתר Box Office Mojo (באנגלית) "היועץ", באתר Metacritic (באנגלית) "היועץ", באתר אידיבי "היועץ", באתר דיסני+ סרטים (באנגלית) "היועץ", במסד הנתונים הקולנועיים KinoPoisk (ברוסית)